
Martfű Város Polgármesterétől

_______________________________________________________________
Előterjesztés

a Martfű-Rákócziújfalu-Rákóczifalva kerékpárút Rákócziújfalu Község Önkormányzatát terhelő kivitelezési költségeinek részletekben történő megfizetésére

Martfű Város Önkormányzata Képviselő-testületének

2016. május 26-i ülésére

Előkészítette: Szász Éva jegyző

Véleményező: Pénzügyi, Ügyrendi és Városfejlesztési Bizottság

Döntéshozatal: egyszerű többség 

Tárgyalás módja: nyilvános ülés
Tisztelt Képviselő-testület!

A Martfű-Rákócziújfalu-Rákóczifalva kerékpárút kivitelezési önerő költségeit Rákócziújfalu Község Önkormányzata csak részben fizette meg önkormányzatunk számára, mint a kivitelezés költségeit megelőlegező gesztor önkormányzat számára.
Tekintettel arra, hogy Rákócziújfalu Község Önkormányzata nem ismerte el a tartozást, így Önkormányzatunk bírósághoz fordult. 

A II. fokú bíróság ítélete 2015. november 5-én megszületett, mely alapján az előterjesztés mellékletét képező ítéletben foglalt összeg megfizetésére kötelezte alperest.
Rákócziújfalu Polgármestere megkeresett azzal a kéréssel, hogy fizetési kötelezettségének az önkormányzatok rendkívüli támogatásából tud csak eleget tenni, önkormányzatuk, melynek elbírálásáig 2016. május 15. napjától részletekben megkezdenék a törlesztést. 

A kérésnek megfelelően elkészítettük a megállapodást a tartozás részletekben történő megfizetéséről, melyet az előterjesztéshez mellékelek.
Kérem a Tisztelt Képviselő-testületet, hogy az alábbbi határozati javaslat alapján a megállapodást sziveskedjen jóváhagyni.
Martfű, 2016. május 17.

Dr. Papp Antal

Határozati javaslat

…/2016.(V.26.) határozat

a Martfű-Rákócziújfalu-Rákóczifalva kerékpárút Rákócziújfalu Község Önkormányzatát terhelő kivitlezési költségeinek részletekben történő megfizetéséről
Martfű Város Önkormányzatának Képviselő-testülete megtárgyalta a Martfű-Rákócziújfalu-Rákóczifalva kerékpárút Rákócziújfalu Község Önkormányzatát terhelő kivitlezési költségeinek részletekben történő megfizetéséről szóló előterjesztést, mely alapján a határozat mellékletét képező megállapodást jóváhagyólag elfogadta.

A Képviselő-testület felhatalmazza a Polgármestert a megállapodás aláírására.

Erről értesülnek:

1. JNSZ Megyei Kormányhivatal, Szolnok
2. Valamennyi Képviselő, Helyben 
3. Rákócziújfalu Község Önkormányzata

4. Martfűi Polgármesteri Hivatal, Pénzügyi és Adóügyi Iroda

5. Irattár 

